Արմեն Հախնազարյան

**Արմեն Հախնազարյան** (), ճարտարապետության դոկտոր, Հայկական ճարտարապետությունն ուսումնասիրող հիմնադրամի հիմնադիր։

## Կենսագրություն
250px|մինի|Արմեն Հախնազարյան
Ագուլիսցի լեզվաբան, դոկտոր Հովհաննես Հախնազարյանի որդին է։

1959 թվականին ավարտել է Թեհրանի Քուշեշ-Դավթյան դպրոցը, 1969 թվականին՝ Աախենի Հռենոս-Վեսթֆալիայի բարձրագույն տեխնիկական դպրոցի ճարտարապետության և քաղաքացիական ճարտարագիտության ֆակուլտետի ճարտարապետության բաժինը, իսկ 1973 թ.՝ քաղաքաշինության բաժինը՝ որպես Ճարտարապետության դոկտոր (Dr. Ing. Architekt-Planer)։

Ուսումնասիրական գործունեությունը սկսել է 1968 թ.՝ չափագրելով Արտազ գավառի Սուրբ Թադևոսի վանքը։

1970-ական թթ. իրագործել է դեպի Արևմտյան Հայաստան թվով վեց, յուրաքանչյուրը շուրջ երկամսյա տևողությամբ գիտարշավներ։

Ավելի ուշ զրկվելով գիտարշավներին անձամբ մասնակցելու հնարավորությունից՝ մինչև կյանքի ավարտը շարունակել է կազմակերպել գիտարշավներ դեպի Արևմտյան Հայաստան, Փոքր Հայք և Կիլիկիա։

1969 թ. Աախենում հիմնում է Հայկական ճարտարապետությունն ուսումնասիրող կազմակերպությունը:

1973 թ. ամուսնացել է ճարտարապետ Մարգրիթ Բունեմաննի (Margrit Bunemann) հետ և ունեցել է երկու դուստր՝ Թալին և Շահրիզ։

1974 թ. Թեհրանում հիմնադրել և ղեկավարել է «Մոնիտ» (Monit) ճարտարապետական ընկերությունը։

1982 թ. Աախենում պաշտոնապես հիմնում է *Հայկական ճարտարապետությունն ուսումնասիրող* հասարակական կազմակերպությունը (2010 թվականից՝ հիմնադրամ), որը 1996 թ. գրանցվում է ԱՄՆ-ում, իսկ 1998 թ.՝ Հայաստանում։

1983 թվականից երկար տարիներ դասավանդել է Աախենի համալսարանի քաղաքաշինության ֆակուլտետում։

Վախճանվել է Աախենում, իսկ աճյունափոշին ամփոփվել է Աախենում և Արտաշավան (գյուղ)ի գերեզմանոցում։

## Վերանորոգումներ
[250px|thumb|[Ծոր Ծոր|Ծործորի վանքի տեղափոխման աշխատանքների մասնակիցները, Արմեն Հախնազարյանը աջից երկրորդը]]
* Վանաքի Սուրբ Սարգիս եկեղեցի
* Թեհրանի Սուրբ Գևորգ եկեղեցի
* Դարաշամբի Սուրբ Ստեփանոս վանք
* Արտազի Սուրբ Թադեոս վանք
* Ծոր Ծորի Սուրբ Աստվածածին վանք
* Քարինտակի Սուրբ Աստվածածին եկեղեցի
* Դադիվանք համալիրի տարբեր շինություններ
* Տաթև գյուղի եկեղեցի
* Դավիթ Բեկ գյուղի եկեղեցի
* Սաղմոսավանք
* Ուշի գյուղի Սուրբ Սարգիս վանքի միանավ եկեղեցի
* Քեսաբի Գարատուրան գյուղի Սուրբ Ստեփանոս եկեղեցի
* Քեսաբ ավանում մի քանի պատմական բնակելի տներ

## Հրատարակություններ
* 1983-1989 թթ. “Armenian Architecture” մանրաժապավենների 7 հատորյակներ
* Ակնարկ Հայկական ճարտարապետութեան, 1988 թ.
* Documents of Armenian Architecture։ Nor Djulfa. Venezia, 1992
* 2001 - Յիշատակ Սաղմոսավանքի վերընծայման:
* Սբ. Թադէոս առաքեալի եւ Սբ. Ստեփանոս Նախավկայի վանքերը:
* 2002 - Սաղմոսավանք:
* Julfa: The Annihilation of the Amenian Cemetery by Nakhijevan's Azerbaijani Authorities:
* Amenian Cemetery of Jugha Annihilated:
* 2012 - Արտազի երեք վանքերը:

## Պարգևներ
մինի|Արմեն Հախնազարյան
* 2008 թ. հունիսի 10-ին Հայաստանի Ազգային ժողովի պատվո շքանշան
* 2009 թ. հունվարի 29-ին՝ Հայաստանի Ազգային գրադարանի Հակոբ Մեղապարտի անվան շքանշան
* 2009 թ. Հայաստանի քաղաքաշինության նախարարության պատվոգիր

## Ծանոթագրություններ

## Արտաքին հղումներ
* Հայաստանի Ազգային ժողովի պատվո շքանշան
* Ա. Հախնազարյանի հիշատակին նվիրված հանդես
* Ա. Հախնազարյանի կենսագրական
* Մահախոսական՝ Պատմա-բանասիրական հանդեսում
* Մահախոսական
* Մահախոսական
* Արմեն Հախնազարյանի և Սամվել Կարապետյանի հիշատակին, «Հորիզոն» Բացառիկ 2020

Կատեգորիա:Էթնիկ հայ ճարտարապետներ
Կատեգորիա:Թեհրան քաղաքում ծնվածներ
Կատեգորիա:Հայ արվեստաբաններ
Կատեգորիա:Հայ ճարտարապետներ
Կատեգորիա:Հայագետներ
Կատեգորիա:Հայկական ճարտարապետությունն ուսումնասիրող հիմնադրամ